২৮ অক্টোবর সকাল ৭টায় ফার্মগেটে সদস্য বৈঠক ছিল। সেখানে উপস্থিত হয়ে দেখি প্রায় ১৩০-১৪০ জন সদস্যের মধ্যে আমরা মাত্র ১৪-১৫ জন আসতে পেরেছি। সদস্য বৈঠক শেষে চলে যাই পল্টনে, সেখানে তখন সমাবেশের মঞ্চ নির্মাণের কাজ চলছিল। দায়িত্বশীলদের সাথে সাক্ষাৎ করে শৃঙ্খলার দায়িত্ব পালনে মনোযোগী হই। আমাদের জন্য নির্ধারিত স্থান ছিল পল্টন মোড়। তিন সারির মধ্যে আমাদের দায়িত্ব পড়ে প্রথম সারির মাঝ বরাবর। আমরা প্রত্যেক সারিতে ৫০ জন করে ৩টি সারিতে মোট ১৫০ জন ছিলাম। আমাদের প্রস্তুতি বলতে কিছুই ছিল না। ছিল শুধু প্রত্যেকের হাতে একটি করে প্ল্যাকার্ড।